‘প্রতি ৪ জনে ১ জনের দরজায় এখনও পৌঁছায়নি BLO’, আজই শেষ দিন—উদ্বেগ ভোটারদের মধ্যে

কলকাতা: রাজ্যে ভোটার তালিকা সংশোধনের সময়সীমা শেষ হচ্ছে আজ, ১১ নভেম্বর। এখনও পর্যন্ত রাজ্যের প্রায় ৭.৬ কোটি ভোটারের মধ্যে প্রায় ৫.৮ কোটি মানুষের ঘরে পৌঁছেছেন BLO-রা (Booth Level Officer)। অর্থাৎ, এখনও প্রায় ১.৮ কোটির বেশি ভোটারের কাছে পৌঁছায়নি ফর্ম বিতরণ। এই পরিস্থিতিতে বহু ভোটার উদ্বেগে BLO যদি আজকের মধ্যে না আসেন, তাহলে কি ভোটার তালিকায় নাম ঠিক থাকবে?

নির্বাচন কমিশন সূত্রে জানানো হয়েছে, BLO না এলেও চিন্তার কিছু নেই। ভোটাররা নিজেরাই ফর্ম ৬ পূরণ করে জমা দিতে পারবেন অনলাইনে বা অফলাইনে,
হেল্পলাইন নম্বর: 1950
ওয়েবসাইট: [www.nvsp.in](https://www.nvsp.in)
Voter Helpline App থেকেও ফর্ম পূরণ করা যাবে।
স্থানীয় ব্লক অফিস বা BLO অফিসে সরাসরি যোগাযোগ করেও ফর্ম নেওয়া যাবে।

আরও পড়ুন: দিল্লি কাণ্ডের জের! ভারত-বাংলাদেশ সীমান্তে কড়া নজরদারি বিএসএফের

বিশেষজ্ঞদের মতে, BLO-দের পৌঁছনোর হার বাড়াতে শেষ দিনে তৎপরতা দেখা গেলেও, এত বড় সংখ্যক ভোটারের কাছে পৌঁছনো প্রশাসনের পক্ষে চ্যালেঞ্জই রয়ে যাচ্ছে।